open-index/open-wikipedia-markdown huggingface dataset:
अंतरराष्ट्रीय समुद्री संगठन

**अंतरराष्ट्रीय समुद्री संगठन** (International Maritime Organization या IMO), संयुक्त राष्ट्र संघ की एक विशिष्ट एजेन्सी है जो जलयानों के यातायात को नियंत्रित करने के लिये अधिकृत है। इसे १९८२ तक **अंतर-सरकारी समुद्री सलाहकारी संगठन** (Maritime Consultative Organization / IMCO) कहते थे। इसकी स्थापना 1958 में जिनेवा में हुई थी।

## सन्दर्भ

## बाहरी कड़ियाँ
*अंतर्राष्ट्रीय समुद्री संगठन के चुनाव में भारत की जीत, अगले 2 सालों के लिए मिली सदस्यता (दिसम्बर २०१७)

श्रेणी:संयुक्त राष्ट्र
श्रेणी:अंतरराष्ट्रीय संगठन
सुंईया मेला

**सुंईया मेला**, राजस्थान के बाड़मेर जिले के चौहटन कस्बे में पौष कृष्ण पक्ष अमावस्या की सोमवती अमावस्या, मूल नक्षत्र, व्यादिपद योग को मुहूर्त पर लगता है। इसे "मारवाड़ का अर्द्धकुंभ" कहा जाता है। सुंईया महादेव एक "मरु कुंभ" भी है। इस दो दिवसीय मेले में लाखों की तादाद में श्रद्धालु भारत के दूर-दूर प्रदेशों से यहां आते हैं।अनुमान के तौर पर करीब 10 लाख श्रद्धालु इस मेले में आते हैं और महास्नान का लाभ लेते हैं।सूईंया मेले में पवित्र स्नान की मान्यता है। यहां लाखों श्रद्धालु कड़कड़ाती सर्दी में पवित्र स्नान के लिये पहुंचते है। इस दिन यहां सूईंया महादेव मंदिर का झरना, कपालेश्वर महादेव मंदिर का झरना, धर्मराज की बेरी इंद्रभान तालाब   और विष्णु पगला के पांच स्थलों के पवित्र मिश्रित जल से स्नान करते है। 

## महत्व
सुंईया मेले का धर्मशास्त्रों के अनुसार माहात्म्य है क्योंकि यह विशेष योग पर ही भरा जाता है। पौष माह, सोमवार, अमावस्या, मूल नक्षत्र व व्यातिपात योग इन पांचों योग का एक ही समय मिलने पर सुंईया मेले का आयोजन होता है।
मान्यता है कि यह पांडवों की तपोभूमि है। इस तपोभूमि के दर्शन करने एवं पवित्र स्नान से लाखों पाप धुल जाते हैं, ऐसी मान्यता है। एक कथा के अनुसार इस मेले का पुण्य लाभ प्राप्त करने के लिए पांडवों ने अपने वनवास के 12 वर्ष यहां व्यतीत किए तथा पांचों योग के मिलने का इंतजार किया। लेकिन मनोकामना पूर्ण नही हुई तब कुपित होकर पांडवों ने श्राप दिया कि इन बारह वर्षों में ऐसा योग नहीं बना लेकिन कलयुग में ऐसे योग का इंतजार नहीं करना पड़ेगा।

## सन्दर्भ
श्रेणी:संस्कृति 
श्रेणी:राजस्थान
आत्मबोध

**आत्मबोध** का शाब्दिक अर्थ है, 'स्वयं को जानना'। प्राचीन भारत की शिक्षा में इसका बहुत बड़ा प्रभाव था।

'आत्मबोध', आदि शंकराचार्य द्वारा रचित एक लघु ग्रन्थ का नाम भी है। वेदान्त के मूल ग्रन्थों का अध्ययन आरम्भ करने की पूर्वतैयारी के रूप में शंकराचार्य ने कुछ ‘प्रकरण-ग्रन्थ’ भी लिखे हैं। उन्हीं में ‘आत्मबोध’ नाम का यह छोटा-सा, पर अति महत्त्वपूर्ण ग्रन्थ भी है। वेदान्त के सभी जिज्ञासुओं तथा साधकों के लिये यह अति उपयोगी है। इसमें मात्र अड़सठ श्लोकों के माध्यम से आत्मतत्त्व का निरूपण किया गया है। इसमें श्रीशंकराचार्य ने समझाया है कि इस आत्मा का बोध होने के लिये क्या-क्या साधना आवश्यक है और आत्मबोध हो जाने से साधक को क्या उपलब्धि होती है।

इसका प्रथम श्लोक यह है-

: *तपोभिः क्षीणपापानां शान्तानां वीतरागिणाम् । 
: *मुमुक्षूणामपेक्ष्योऽयमात्मबोधो विधीयते ॥१॥

श्लोकार्थ - तपों के अभ्यास द्वारा जिन लोगों के पाप क्षीण हो गये है, जिनके चित्त शान्त और राग-द्वेष या आसक्तियों से रहित हो गये है, ऐसे मोक्ष प्राप्ति की तीव्र इच्छा रखनेवाले साधकों के लिए ‘आत्मबोध' नामक इस ग्रन्थ की रचना की जा रही है।

## इन्हें भी देखें
*आत्मबोधोपनिषद

## बाहरी कड़ियाँ
* आत्मबोधः (संस्कृत विकिस्रोत)
* [आत्मबोधः (समूलम्)](https://sa.wikisource.org/wiki/आत्मबोधः_(समूलम्))
*आत्मबोध (हिन्दी व्याख्या : स्वामी विदेहात्मानन्द)
*आत्मबोध (अंग्रेजी अर्थ सहित)

श्रेणी:भारतीय दर्शन
श्रेणी:संस्कृत ग्रन्थ
शंट (चिकित्सा)

आयुर्विज्ञान के सन्दर्भ में, शरीर के एक भाग से दूसरे भाग में किसी तरल को ले जाने के लिए बने पतले छेद या पार्श्वपथ को **शंट** (shunt) कहते हैं। 

## इन्हें भी देखें
*शंट (विद्युत)

श्रेणी:शल्यचिकित्सा
डबल का मीठा

**डबल का मीठा** एक लोकप्रिय हैदराबादी व्यंजन है जो मुगलई खाने से है। इसे घर पर बनाना बहुत ही आसान है और इसे बनाने के लिए थोड़ी ही सामग्री चाहिए जैसे कि ब्रेड, दूध, क्रीम और चीनी। इसमें केसर और इलायची का उपयोग भी अच्छा स्वाद और सुगंध के लिए हुआ है। इस रेसिपी में ब्रेड के टुकड़ो को कुरकुरा होने तक घी में तला जाता है (या सेका जाता है) और फिर उन्हें केसर और इलायची वाली चाशनी में डुबोकर ऊपर से रबड़ी डाली जाती है।

## सामग्री
*2 कप पूर्ण वसा दूध (फूल फेट दूध)
*1/4 टीस्पून इलायची का पाउडर
*4-5 केसर की किस्में
*1/4 कप शक्कर
*1/2 कप पानी
*6 ब्राउन ब्रेड या सफेद ब्रेड की स्लाइस
*घी, तलने के लिए या सेकने के लिए
*1 टेबलस्पून काजू के टुकड़े
*1/2 टेबलस्पून किशमिश
*1 टेबलस्पून कतरी हुई बादाम

## इन्हें भी देखें
* ख़ुबानी का मीठा
* हैदराबादी बिरयानी 
* बुहारी बिरयानी (मदरास)
* ख़ुबानी
* कबाब

## सन्दर्भ

## बाहरी कड़ियाँ
*ख़ुबानी का मीठा

श्रेणी:भारतीय व्यंजन
श्रेणी:हैदराबादी खाना
श्रेणी:मुहाजिर खाना
खासी विद्रोह

खासी विद्रोह 1829-33 के बीच उत्तर-पूर्वी पहाड़ी पर हुआ। इस विद्रोह का प्रमुख कारण ब्रिटिशों द्वारा वहाँ की स्थानीय जनजातियों को जबरन सड़क निर्माण में लगाया जाना था जिसके विरोध में उन्होंने यह विद्रोह किया। इस विद्रोह का नेतृत्व यू तिरोत सिंह ने किया और अंततः 1833 में ब्रिटिश सेना द्वारा इस विद्रोह को कुचल दिया गया। इस विद्रोह की शुरुआत सन 1830 ईस्वी मे हुई थीं। खासी विद्रोह असम में हुआ था
ख़ुबानी का मीठा

**ख़ुबानी का मीठा** हैदराबादी बिरयानी के बाद परोसने के लिए एक उपयुक्त मिठाई है। ख़ुबानी और कस्टर्ड से बनती यह एक विशिष्ठ मिठाई है।

इसमें हल्के से खट्टास की महक वाली मीठी ख़ुबानी की प्युरी में इलायची और केसर जैसे भारतीय मसालों का समावेश है और इसे मलाइदार वैनिला कस्टर्ड पर परोसा जाता है।

कुरकुरे सूके मेवे की सजावट से यह मिठाई शाही और शानदार बनती है। ख़ुबानी का मीठा हैदराबादी शादी में परोसे जाने वाले अत्यावाश्यक व्यंजन है।

## सामग्री

*खुबानी (एप्रिकॉट)-आधा किलो
*चीनी –दोसौ ग्राम
*क्रीम –दोसौ ग्राम
*गुलाब जल

## विधि

* ख़ुबानी को पानी में सौ ग्राम चीनी के साथ पूरी रात भिगो दें
* अब उसी पानी में खुबानी को नर्म होने तक पकाए
* अब बीज निकल कर मसल लें और महीन छलनी से छान लें
* अब बाकि चीनी और पानी के साथ गाढ़ा होने तक पकाएं
* अब ख़ुबानी के बीजो को तोड़ कर बादाम निकल लें और उन्हें ब्लांच करके छील लें
* फिर तैयार खुबानी के मिश्रण पर बादाम ,क्रीम ,और गुलाब जल दाल कर ठंडा कर पेश करें
## इन्हें भी देखें
* डबल का मीठा
* हैदराबादी बिरयानी 
* बुहारी बिरयानी (मदरास)
* ख़ुबानी
* हलीम
* कबाब

## सन्दर्भ

## बाहरी कड़ियाँ
*ख़ुबानी का मीठा

श्रेणी:भारतीय व्यंजन
श्रेणी:मुहाजिर खाना
अंतरराष्ट्रीय भूगणित एवं भूभौतिकी संघ

**अंतरराष्ट्रीय भूगणित एवं भूभौतिकी संघ** (International Union of Geodesy and Geophysics / IUGG)  एक अन्तरराष्ट्रीय गैर-सरकारी संगठन है जो पृथ्वी एवं इसके वातावरण के वैज्ञानिक अध्ययन के प्रति समर्पित है। इसके लिये भूभौतिकी एवं भूगणित के सिद्धान्तों का उपयोग करता है। इस संगठन की स्थापना १९१९ में बेल्जियम के ब्रसेल्स नगर में हुई थी।   

## सन्दर्भ

श्रेणी:अंतरराष्ट्रीय वैज्ञानिक संगठन
पियेर पाउलो पसोलिनी

**पियेर पाउलो पसोलिनी** इतालवी फिल्म निर्देशक, लेखक, पत्रकार और विचारक थे। पसोलिनी यूरोपीय सिनेमा और साहित्य जगत में एक जाना पहचाना नाम है। हालांकि मार्क्सवादी विचारधारा और यौन वर्जनाओं पर उनकी साफगोई और बेबाक दृष्टिकोण के चलते उनको लेकर विवाद आज भी जारी है। रोम के ऑस्तिया बीच पर पसोलिनी की हत्या की अज्ञात शख्स द्वारा हत्या कर दी गई। इस हत्याकाण्ड का इटली में जमकर विरोध हुआ।
## जीवन परिचय
पसोलिनी का जन्म इटली के बोलोग्ना शहर में हुआ था। पसोलिनी के पिता कार्लो अल्बर्टो पसोलिनी इतालवी सेना में कर्नल थे जबकि उनकी मां सुजेना कॉलुसी एक प्राथमिक विद्यालय में अध्यापिका थीं। पसोलिनी का नाम उनके माता पिता ने उनके चाचा के नाम पर रखा था। पसोलिनी के पिता को जुए की लत थी जिसकी वजह से बड़ा क्ज न चुका पाने की वजह से उनको गिरफ्तार होना पड़ा था। इसके बाद उनकी मां अपने बच्चों को लेकर अपने मायके आ गईं। इस घटना के कुछ समय बाद फासीवाद की विचारधाारा से प्रभावित पसोलिनी के पिता कार्लो अल्बर्टो पसोलिनी ने इटली के तानाशाह बेनिटो मुसोलिनी की हत्या का षणयंत्र रचने के आरोप में एंतियो ज़म्बोनी को गिरफ्तार किया था।

पसोलिनी ने सात साल की उम्र में कविताएं लिखना शुरू क दिया था। पिता के सैन्य सेवा में होने और लगातार विभिन्न जगहों पर पर स्थानांतरण की वजह से पसोलिनी को किसी भी स्थान से लगाव नहीं हो पाया। इसका नतीजा ये हुआ कि पसोलिनी ने खुद को साहित्य अध्ययन को समर्पित कर दिया। बेहद कम उम्र में ही उन्होंने दास्तोयव्स्की, तोलस्तोय, शेक्सपियर और कॉलरिज जैसे लेखकों की रचनाओं को पढ़ डाला।

## विचारधारा
पसोलिनी विचाधाारा से प्रगतिशील और साम्यवादी होने के बावजूद रुढ़िवादी कम्युनिस्ट विचारों के विरोधी थे। आम जन से जुड़े विषयों की विवादास्पद विवेचना की वजह से उन्होंने कई गर्मागर्म बहसों को जन्म दिया। इटली में 1968 के छात्र आंदोलन के समय जब विश्वविद्यालयों कते छात्र सड़कों पर पुलिस से लगातार झड़पों में शामिल हो रहे थे और कम्युनिस्ट पार्टियां इन्हें वय्वस्था के खिलाफ सर्वहारा का जन-विद्रोह करार देकर पूर्ण समर्थन कर रही थीं, पसोलिनी इन कम्युनिस्टों के बीच अकेले ऐसे व्यक्ति थे जिन्होंने खुले तौर पर साफ शब्दों में इस आंदोलन का विद्रोह का विरोध करते हुए पुलिस वालों का पक्ष लिया।

पसोलिनी ने कम तनख्वाह पर जनसुरक्षा के काम में लगे पुलिसकर्मियों को ही असली सर्वहारा माना जिन्हें अभाव के कारण समृद्ध परिवारों के बिगड़ैल बच्चों की तरह उच्च शिक्षा हासिल करने का अवसर नहीं प्राप्त हुआ और जिसके कारण वो आंदोलन की बस्तुगत स्थितियों को समझने में असमर्थ थे। पसोलिनी पुलिस से ज्यादा न्यायपालिका को ताकतवर मानते थे, जिसकी मुखर आलोचना के कारण उनपर कई तरह के मुकदमे चले। हालांकि बाद में ये मुकदमे एक एक कर खारिज होते गए।

## साहित्य रचना
पसोलिनी का पहला उपन्यास 'रागाज़ी दी विता' 1955 में प्रकाशित हुआ। इस उपन्यास की कथा के केंद्र में रोम का लंपट सर्वहारा वर्ग था।

## फिल्म निर्माण
1961 में प्रदर्शित हुई अकातोन पसोलिनी की पहली फिल्म थी। इसके बाद 1975 तक उन्होंने कुल 12 फिल्मों का निर्माण किया।

## सन्दर्भ

श्रेणी:फ़िल्म निर्देशक
श्रेणी:यूरोपीय साहित्य
श्रेणी:इटली के लोग
वायुविज्ञान

**वायुविज्ञान** (Aeronomy) , पृथ्वी या अन्य किसी अन्य ग्रह के ऊपरी क्षेत्र का मौसम विज्ञान है। इसमें वायुमण्दलीय गतियों, वायुमण्डल की रासायनिक संरचना एवं गुणधर्म आदि का अध्ययन किया जाता है।

श्रेणी:विज्ञान की शाखाएँ
दयाल सिंह महाविद्यालय (लाहौर)

अंगूठाकार|राजकीय दयाल सिंह कॉलेज, लाहौर
**राजकीय दयाल सिंह कालेज, लाहौर** पंजाब विश्वविद्यालय, लाहौर, पाकिस्तान से संबद्ध एक स्नातक और स्नातकोत्तर महाविद्यालय है.

## इतिहास
इस महाविद्यालय को सरदार दयाल सिंह की वसीयत के अनुसार लाहौर में स्थापित किया गया था। सरदार दयाल सिंह, लाहौर और अमृतसर के बीच, वाघा सीमा के पास के मजीठा गांव के सरदारों के शेरगिल या गिल कबीले से थे। वे "*[[द ट्रिब्यून (चंडीगढ़)|ट्रिब्यून]] के संस्थापक*" और एक ऐसे व्यक्ति के रूप में  जाने जाते है जिसने अपनी वसीयत में काफी हद तक आत्म-अर्जित संपत्ति, जिसमे लाहौर कि इमारतें; अमृतसर, लाहौर और गुरदासपुर जिलों कि ज़मीनें, जो कि १८९८ में ३० लाख कि कीमत के होंगेशामिल थे, दो ट्रस्टों को सौंप दी, जिन्होंने फिर लाहौर में  दयाल सिंह कॉलेज और दयाल सिंह पब्लिक लाइब्रेरी  स्थापना की है। 

महाविद्यालय एक शैक्षिक ट्रस्ट द्वारा चलाया जाता था। इसमें दयाल सिंह कॉलेज, दयाल सिंह पुस्तकालय, दयाल सिंह मजीठिया हॉल और लाहौर उच्च न्यायालय के निकट, द मॉल, लाहौर में दयाल सिंह के मकान शामिल है। 

सरदार दयाल सिंह मजीठिया, एक परोपकारी और शिक्षा प्रेमी थे।एक महान दृष्टि और कार्रवाई के व्यक्ति, उन्होंने शिक्षा के प्रचार के लिए अपनी सभी परिसंपत्तियों को दान में दे दिया।  उन्होंने अपनी लाहौर, पाकिस्तान की लगभग सारी संपत्ति महाविद्यालय की स्थापना के लिए दे दी। 

## उपलब्ध कार्यक्रम
**एच.एस.एस.सी.**

·        प्री-मेडिकल

·        प्री-इंजीनियरिंग

·        सामान्य विज्ञान

·        कम्प्यूटर विज्ञान (आई.सी.एस)

·        वाणिज्य समूह (आई.कॉम)

·        कला समूह 

**स्नातक**

·        विज्ञान स्नातक

·        कला स्नातक

·        वाणिज्य स्नातक (आई.टी.) 

**स्मताकोत्तर** 

·        एम.एस.सी. गणित 

·        एम.ए. अंग्रेजी

## महाविद्यालय वर्दी
* गर्मियों में: आसमानी नीली कमीज़ और धुमेली पतलून या आसमानी नीली सलवार कमीज़
* सर्दियों: आसमानी नीली कमीज़ और धुमेली पतलून या आसमानी नीली सलवार कमीज़, नीले नौसेना रंगीन जाकेट/स्वेटर/जर्सी

## स्थान
कॉलेज निस्बत रोड, लक्ष्मी चौक के निकट, लाहौर, पाकिस्तान में है .

## उल्लेखनीय प्राध्यापकगण
* साधु टी एल वासवानी, प्रधानाचार्य, १९१२-१९१५
* प्रो. अल्ताफ हुसैन चाहत, अध्यक्ष, अंग्रेजी विभाग, २०००-२००६

## उल्लेखनीय पूर्व छात्र
* गुलाम अली कम्बोह, शिक्षक
* कैसर अली आगा, लेखक, शिक्षक

## सन्दर्भ

## बाहरी कड़ियाँ
*  पंजाब विश्वविद्यालय- सम्बधता
* सरकारी दयाल सिंह कॉलेज लाहौर
* पनोरामियो समूह
* Facebook
* दयाल सिंह कॉलेज, दिल्ली
* दयाल सिंह कॉलेज करनाल
* दयाल सिंह पब्लिक स्कूल करनाल
* दयाल सिंह पब्लिक स्कूल जगाधरी
* दयाल सिंह ट्रस्ट लाइब्रेरी लाहौर

श्रेणी:लाहौर के कॉलेज
ज़मज़म कुंआ

**ज़मज़म कुंआ** (), सऊदी अरब के मक्का शहर की मस्जिद अल-हराम के भीतर स्थित है कुंआ पवित्र काबा के निकट है जो सऊदी अरब में स्थित है, इस्लाम में एक महत्वपूर्ण पवित्र स्थान है इस्लाम आनुसार , यह ईश्वरीय चमत्कारिक रूप से उत्पन्न पानी का स्रोत है, जो हजारों साल पहले उत्पन हुआ था। पैगम्बर हजरत इब्राहीम (अब्राहम) एक वचननुसार पत्नी बीबी हाजरा और शिशु  पुत्र हजरत इस्माईल (इश्माएल) को मक्का के रेगिस्तान में छोड़ कर चले गये थे जिसके बाद मक्क के रेगिस्तान में दूर दूर तक पानी स्रोत न था शिशु हजरत इस्माइल को प्यास लगी लेकिन भूमि पर दूर तक पानी का स्रोत न था जिससे ईश्वर के चमत्कार से एक चश्मा जारी हुआ जिसे ज़मज़म कुंआ कहा जाता है। प्रत्येक वर्ष लाखो हज तीर्थयात्रा के दौरान आते हैं जो  ज़मज़म पानी का अच्छी तरह उपयोग करते और साथ भी लाते है। 

### ज़मज़म पानी की सुरक्षा
ज़मज़म कुएँ का दैनिक आधार पर परीक्षण किया जाता है, इस प्रक्रिया में कुएँ से तीन नमूने लिए जाते हैं, और इन नमूनों की जांच मक्का में किंग अब्दुल्ला ज़मज़म जल वितरण केंद्र में की जाती है, जो उन्नत सुविधाओं से लैस है।

ज़मज़म कुएँ को हाल ही में 2018 में सऊदी प्राधिकरण द्वारा पुनर्निर्मित किया गया था। इस परियोजना में ग्रैंड मस्जिद के पुराने तहखाने में इस्तेमाल होने वाले कंक्रीट और स्टील के मलबे को हटाकर ज़मज़म के आसपास के क्षेत्रों का जीवाणुमारण शामिल था।  रमज़ान के दौरान पानी की अच्छी गुणवत्ता सुनिश्चित करने के लिए प्रतिदिन 100 नमूनों की जांच की जाती है।

## सन्दर्भ
श्रेणी:इस्लाम
पारा (क़ुरआन)

एक **पारा**() यानी एक भाग, क़ुरआन के तीस भागो में से जिन में कभी-कभी क़ुरआन को अलग-अलग लंबाई में बाँटा जाता है। जिसे अरबी माअना में (}}); बहुवचन(  {{lang-hi|*अजज़ाʼ*), शाब्दिक अर्थ **"भाग"** है।

श्रेणी:क़ुरआन
नवतंत्र

**नवतंत्र**, तंत्र का आधुनिक रूप है जो कुछ पश्चिमी देशों में प्रचलित है। इसके अपने-अपने रूप हैं। कुछ नवतांत्रिक प्राचीन तन्त्र के ग्रन्थों और सिद्धान्तों का भी अनुसरण करते हैं जबकि अन्य कुछ इसे 'तांत्रिक सेक्स' या 'पवित्र सेक्स' के रूप में प्रस्तुत करते हैं।

## सन्दर्भ
श्रेणी:तंत्र
ज्ञान (भारतीय)

भारतीय धर्मों में **ज्ञान** का अर्थ इसके सामान्य अर्थ से कुछ भिन्न है।  उदाहरण के लिए जब हम कहते हैं कि 'महात्मा बुद्ध को बड़ी तपस्या के बाद ज्ञान की प्राप्ति हुई' तो इसका अर्थ 'विशेष ज्ञान' से है।

## इन्हें भी देखें
*विद्या
*अविद्या
*आत्मज्ञान
*विज्ञान

श्रेणी:भारतीय दर्शन
श्रेणी:अधिदर्शन
दशाध्यायी

**दशाध्यायी**, वराहमिहिर द्वारा रचित प्रसिद्ध ग्रन्थ बृहज्जातक  के प्रथम दस अध्यायों की टीका है। इसकी रचना केरल निवासी गोविन्द भट्टतिरि (1237 – 1295) ने की थी।

श्रेणी:संस्कृत ग्रन्थ
श्रेणी:भारतीय ज्योतिष
रामप्रसाद सेन

**साधक रामप्रसाद सेन** ( 1718 ई या 1723 ई – 1775 ई)  ) बंगाल के एक शाक्त कवि एवं सन्त थे।  उनकी भक्ति कविताएँ 'रामप्रसादी' कहलातीं हैं और आज भी बंगाल में अत्यन्त लोकप्रिय हैं। रामप्रसादी, बंगला भाषा में रचित है जिसमें देवी भगवती माता काली को सम्बोधित करके रची गयीं हैं।  

वे कृष्णानन्द आगमवागीश के शिष्य थे।

उनकी कविता का एक उदाहरण देखिये-
: *मन रे कृषि काज जान ना।
: *एमन मानव-जमिन रइलो पतित, आबाद करले फलतो सोना।।
: *कालीनामे देओरे बेड़ा, फसले तछरूप हवे ना।
: *से ये मुक्तकेशीर शक्त बेड़ा, तार काछेते यम घेँसे ना।।
: *अद्य अव्दशतान्ते वा, फसल वाजाप्त हवे जान ना।
: *आछे एकतारे मन एइवेला, तुइ चुटिये फसल केटे ने ना।।
: *गुरुदत्त वीज रोपण क’रे, भक्तिवारि ताय सेच ना।
: *ओरे एका यदि ना पारिस मन, रामप्रसादके सङ्गे ने ना।। 

## सन्दर्भ

श्रेणी:बांग्ला कवि
श्रेणी:तंत्र
मीठी पत्ती

right|thumb|300px|मीठी पत्ती
**मीठी पत्ती** (वैज्ञानिक नाम : *Scoparia dulcis*) एक औषधीय पादप है। हिन्दी में इसे 'घोड़ा तुलसी' भी कहते हैं। 

; अन्य भाषाओं में नाम-
* बांग्ला - बन धनिया
* नेपाली - पाताल मिश्री, चिनी झार, मिर्मिरे झार, सल्ले झार, मिठा झार

## उपयोग
भारत में इसे मधुमेह की चिकित्सा के लिये उपयोग किया जाता रहा है।  ताइवान में यह अतितनाव (हाइपर टेंशन) के इलाज के लिए प्रयुक्त होती है।

## सन्दर्भ

## इन्हें भी देखें
*स्टेविया ('मीठी तुलसी', या 'मीठी पत्ती')

श्रेणी:औषधीय पादप
सुखोई एसयू-26

**सुखोई एसयू-26 (Sukhoi Su-26)** पूर्व सोवियत संघ का एकल सीट वाला एरोबेटिक विमान है, जो एक रेडियल रिसीप्रोटिंग इंजन द्वारा संचालित है। सुखोई एसयू-26 में सीधे-सीधे पंख और निश्चित लैंडिंग गियर हैं, मुख्य गियर एक ठोस टाइटेनियम आर्क पर लगाया गया है। 

सुखोई एसयू-26 ने जून 1984 में अपनी पहली उड़ान भरी, शुरुआती चार विमान में दो-मोटे ब्लेड प्रणोदक थे। रिफाइंड टेल और एक जर्मन निर्मित एमटीवी-9 3-ब्लेड कम्पल प्रोपेलर के साथ सुखोई एसयू-26एम का उत्पादन शुरू हुआ। इसके अतिरिक्त सुधार और किए गए और 1986 विश्व हवाई-युद्ध चैंपियनशिप में मॉडल ने पुरुषों और महिलाओं की टीम पुरस्कार दोनों जीता। 2003 और 2005 के एरोबेटिक विश्व चैंपियनशिप के साथ-साथ 2004 के यूरोपीय चैंपियनशिप में नया एम9एफ430-एचपी इंजिन के साथ संशोधित सुखोई एसयू-26एम3 का वर्चस्व रहा।

## विशेष विवरण

## इन्हें भी देखें
* सुखोई एसयू-29
* सुखोई एसयू-31

श्रेणी:सुखोई विमान
श्रेणी:सोवियत संघ के विमान
श्रेणी:एरोबेटिक विमान
यूनिवर्सिटी इंस्टिट्यूट ऑफ़ इंजीनियरिंग एंड टेक्नोलॉजी, कुरुक्षेत्र विश्वविद्यालय

**विश्वविद्यालय अभियांत्रिकी एवं प्रौद्योगिकी संस्थान, कुरुक्षेत्र विश्वविद्यालय (UIET)** उत्तम तकनीकी शिक्षा देने और अभियांत्रिकी और प्रौद्योगिकी में अनुसंधान के एक "उत्कृष्टता केंद्र" के रूप में विकसित करने के लिए कुरुक्षेत्र विश्वविद्यालय द्वारा २००४ में स्थापित किया गया था। यह कुरुक्षेत्र विश्वविद्यालय के विश्वविद्यालय परिसर में स्थित एक सरकारी महाविद्यालय है. यह संस्थान विश्व बैंक की सहायता से शुरू किया गया था और स्व-वित्तपोषित कॉलेज के रूप में कार्य करता है। थोड़े समय के भीतर, यूआईआईटी ने इंडिया टुडे सर्वे २०१६ में भारत में २५वां स्थान प्राप्त किया है।

## स्थान
यह संस्थान कुरुक्षेत्र विश्वविद्यालय परिसर (थानेसर, कुरुक्षेत्र, हरियाणा (29.9657° N, 76.8370° ई)) परिसर में स्थित है।  

## विभाग
* जैव प्रौद्योगिकी विभाग
* कंप्यूटर विज्ञान एवं अभियांत्रिकी 
* इलेक्ट्रॉनिक्स और संचार अभियांत्रिकी 
* विद्युत् अभियांत्रिकी विभाग 
* मैकेनिकल इंजीनियरिंग विभाग 
* अनुप्रयुक्त विज्ञान विभाग 

## सन्दर्भ


## बाहरी कड़ियाँ
* आधिकारिक वेबसाइट
* की आधिकारिक वेबसाइट कुरुक्षेत्र विश्वविद्यालय
मिसिल

फाइल का शुद्ध हिंदी रूपांतरण मिसिल है |

श्रेणी:शब्दावली
किलोमीटर प्रति घंटा

[अंगूठाकार|एक कार [चालमापी जो किलोमीटर प्रति घंटे में गति दर्शाती हैं।]]
[अंगूठाकार|कार [चालमापी, बाहरी पैमाने पर मील प्रति घंटा (एमपीएच) और आंतरिक पैमाने पर किलोमीटर प्रति घंटा का संकेत देता है।]]
[अंगूठाकार|दुनिया भर में [यातायात संकेत पर गति सीमा इकाइयाँः ]]
**किलोमीटर प्रति घंटा** (), गति की एक इकाई हैं, जोकि एक घंटे में की गई यात्रा किलोमीटर की संख्या व्यक्त करता हैं। 

एसआई यूनिट का प्रतीक **किमी/घंटा** हैं। दुनिया भर में, इसका सबसे अधिक उपयोग, सड़क के संकेतों और कार चालमापी (स्पीडोमीटर) पर किया जाता हैं।

## इतिहास
यद्यपि 1799 में मीटर शब्द को औपचारिक रूप से परिभाषित किया गया जा चुका था, पर "किलोमीटर प्रति घंटा" शब्द का तत्काल प्रयोग नहीं हो पाया। उस समय का फ्रेंच शब्द मेरियामीटर (10,000 मीटर) और मेरियामीटर प्रति घंटा, किलोमीटर और किलोमीटर को ही सन्दर्भित करता था। दूसरी ओर डचों ने 1817 में किलोमीटर को अपनाया था लेकिन इसे एक स्थानीय नाम "मिजल" दिया था।

## रूपांतरण

* 3.6 किमी/घंटा ≡ 1 मी/सेकंड, गति का एसआई इकाई, (मीटर प्रति सेकंड)
* 1 किमी/घंटा ≈ 0.277 78 मी/सेकंड
* 1 किमी/घंटा ≈ 0.621 37 मील प्रति घंटा ≈ 0.911 34 फीट प्रति सेकंड
* 1 नॉट ≡ 1.852 किमी/घंटा 
* 1 मील प्रति घंटा ≡ 1.609344 किमी/घंटा (~ 1.61 किमी/घंटा)

## इन्हें भी देखें
* नॉट (इकाई)
* मीटर प्रति सेकंड
* मील प्रति घंटा
## बाहरी कड़ियाँ
## सन्दर्भ

श्रेणी:मापन
श्रेणी:मापन की इकाइयाँ
जेनिफर केंडल

**जेनिफर कपूर** (ये जेनिफर केंडल) के नाम से नाम से ही जानी जाती थीं। इनका जन्म  28 फरवरी 1933 को हुआ था और 7 सितम्बर 1984 को निधन हो गया था। ) ये एक अंग्रेजी अभिनेत्री और पृथ्वी थिएटर की संस्थापक थी।  1981 की फिल्म 36 चौरंगी लेन के लिए एक अग्रणी भूमिका में उन्हें सर्वश्रेष्ठ अभिनेत्री के लिए बाफ्टा पुरस्कार के लिए नामांकित किया गया था। उनकी अन्य फिल्मों में बॉम्बे टॉकी (1970), जूनून (1978), हीट एंड डस्ट (1983) और घरे बायर (1984) शामिल हैं।

## सन्दर्भ

श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:1933 में जन्मे लोग
श्रेणी:१९८४ में निधन
श्रेणी:इंग्लैंड के लोग
पहलवी साम्राज्य

**पहलवी साम्राज्य** ( 247&nbsp;ईसा पूर्व – 224&nbsp;ईस्वी), प्राचीन ईरान और ईराक का प्रमुख राजनैतिक और सांस्कृतिक केन्द्र था। इसका संस्थापक पार्थिया का अश्क प्रथम, जो कि पर्णि कबीले का प्रमुख भी था, ने तृतीय शताब्दी ईसा पूर्व में पार्थिया क्षेत्र को जीत कर की थी। मिहर्दत प्रथम (शासनकाल 171–138 ईसा पूर्व) ने सेल्युकसी साम्राज्य से मीदि व मेसोपोटामिया छीनकर और अधिक विस्तार किया। अपने उत्कर्ष काल में यह साम्राज्य फ़रात नदी तक फैल गया था, जो क्षेत्र वर्तमान में उत्तर-पूर्वी तुर्की से लेकर पूर्वी ईरान तक है। यह साम्राज्य रेशम मार्ग पर स्थित था, जो कि उस समय रोमन साम्राज्य व हान राजवंश के मध्य प्रमुख व्यापारिक मार्ग था। इस कारण से यह साम्राज्य व्यापारिक व वाणिज्यिक केन्द्र बन गया था। 

पहलवों ने कला, वास्तु-कला, धार्मिक मान्यताएँ और राजचिह्न वृहत स्तर पर अपने समकालीन सांस्कृतिक साम्राज्यों सी ली थी, जो कि पर्शियन व हेलिनिस्टिक कालखण्ड को परलक्षित करते हैं। इस साम्राज्य के प्रथम अर्ध कालखण्ड पर यूनानी संस्कृति की छाप दिखती हैं, जो कि धीरे-धीरे अंत तक ईरानी संस्कृति में परिवर्तित हो जाती है। पहलवी साम्राज्य के शासकों को "राजाधिराज" को उपाधि प्राप्त थी क्योंकि ये स्वयं को हख़ामनी साम्राज्य का वास्तविक उत्तराधिकारी मानते थे। 

प्रारम्भ में पहलवों के शत्रु पश्चिम में सेल्युकसी साम्राज्य व पूर्व में शक थे। जैसे-जैसे इनके साम्राज्य का पश्चिम की ओर विस्तार हुआ, उनका सीधा संघर्ष आर्मेनियाई साम्राज्य व रोम गणतन्त्र से होने लगा। रोमनों व पहलवों में आर्मेनिया के राजाओं को अपने कठपुतली के रूप में स्थापित करने की होड़ लगी रहती थी। पहलवों ने रोमन गवर्नर मार्कस लिसीनियस क्रास्सस को 53 ईसा पूर्व में कार्रहाए के युद्ध में निर्णायक रूप से हराकर 40–39 ईसा पूर्व तक टायर को छोड़कर पूरे लेवांट क्षेत्र पर अपना नियंत्रण स्थापित कर लिया। तथापि मार्क एन्टोनी ने जवाबी आक्रमण करके एक सीमित सफलता प्राप्त की। इस तरह से कुछ शताब्दियों तक रोमन-पहलव युद्ध चलता रहा। इन युद्धों में कई बार रोमनों ने सेल्युसिया व तेसीफोन नगरों पर नियंत्रण तो किया परन्तु वे लम्बे समय तक इसे अपने हाथ में नहीं रख पाये। इसी बीच सिंहासन के लिये पहलवों के मध्य ही गृह युद्ध होने लग गये जो कि विदेशी आक्रमण से भी अधिक खतरनाक थे। पहलव साम्राज्य का पतन तब हुआ जब फ़ार्स के इश्तकिर के शासक अर्दशीर प्रथम ने पहलवों के विरुद्ध बगावत कर दी व अंतिम शासक अर्ताबनुस पंचम की हत्या करके सासानी साम्राज्य की स्थापना की, जो कि ईरान पर मुस्लिम आक्रमण के पहले सातवीं शताब्दी तक अस्तित्व में रहा। 

पहलवी व यूनानी में लिखे मूल पहलव स्रोत सासानी व हख़ामनी की तुलना में बहुत ही दुर्लभ है। फैले हुए कीलाकर फलकों, शिलालेखों, द्राच्मा सिक्कों तथा कुछ चर्मपत्रों के अतिरिक्त पहलवों का इतिहास बाहरी स्रोतों से ही प्राप्त हुए हैं।        

## संस्कृति
### धरोहर स्थल

## इन्हें भी देखें
* ईरान का इतिहास               

## सन्दर्भ

श्रेणी:ईरान का इतिहास
श्रेणी:इराक़ का इतिहास
श्रेणी:सीरिया का इतिहास
श्रेणी:अफ़ग़ानिस्तान का इतिहास
श्रेणी:मध्य पूर्व एशिया का इतिहास
श्रेणी:पश्चिमी एशिया का इतिहास
श्रेणी:एशिया के पूर्व साम्राज्य

## और अधिक पढ़ें

* 
* 

## बाहरी कड़ियाँ
* ईरान चैम्बर सोसायटी के विभिन्न लेख (पहलव साम्राज्य, पहलवों की कला, पहलव सेना)
* Parthia.com (एक जालस्थल जिसमे पहलवों का इतिहास, भूगोल, सिक्के, कला व संस्कृति का वर्णन वैज्ञानिक स्रोतों के द्वारा किया गया है)
सुखोई एसयू-28

**सुखोई एसयू-28 (Sukhoi Su-28)** सुखोई एसयू-25यूबी/सुखोई एसयू-25टी का डाउनग्रेड वाला संस्करण है, जिसमें एवियोनिक्स और एयरक्राफ्ट सिस्टम में कटौती की गई है तथा साथ ही साथ हथियार-ले जाने की क्षमता में कमी की गई है। सुखोई एसयू-28 ट्रेनर तकनीकी कौशल, सामान्य उड़ान और गठन उड़ान प्रशिक्षण के लिए है। इसका उपयोग उन्नत एयरो-कंट्रोलर के प्रदर्शक के रूप में भी किया जाता है।

## ऑपरेटर्स
;
*रूसी वायु सेना

## विशेष विवरण

## इन्हें भी देखें
* सुखोई एसयू-25

श्रेणी:सुखोई विमान
श्रेणी:प्रशिक्षक विमान
श्रेणी:रूस के विमान
सुखोई एसयू-29

:

**सुखोई एसयू-29 (Sukhoi Su-29)** एक रूसी दो सीट वाला एरोबेटिक विमान है जिसमें 268 किलोवाट (360 एचपी) रेडियल इंजन है। यह सुखोई एसयू-26 के आधार पर तैयार किया गया था और इसे अपने पूर्ववर्ती के अधिकांश डिजाइन और तकनीकी सुविधाओं विरासत में मिले है। मिश्रित सामग्रियों के व्यापक उपयोग के कारण सुखोई एसयू-29 के एयरक्राफ्ट संरचना का 60% तक इससे बना है जिससे एकल सीट सुखोई एसयू-26 के खाली वजन पर केवल 50 किलोग्राम (110 एलबी) की वृद्धि हुई है। 

सुखोई एसयू-29 प्रारंभिक पायलट एयरोबेटिक्स शिक्षा, उड़ान प्रशिक्षण, और एयरोबेटिक प्रतियोगिताओं और एयर शो में पायलटों की भागीदारी के साथ-साथ सैन्य और नागरिक पायलटों के उड़ान कौशल को बनाए रखने के लिए उपयोग किया जाता है।

## ऑपरेटर्स
;
*अर्जेंटीना वायु सेना ने आठ सुखोई एसयू-29एआर को क्रूज़ डेल सुर (दक्षिणी क्रॉस) एरोबेटिक टीम मे लैस करने का ऑर्डर दिये।
;
*फ्लाइंग बुलस
; 
*सेना, विमानन और नौसेना के साथ सहयोग के लिए स्वयंसेवी सोसायटी

## विशेष विवरण

## इन्हें भी देखें
* सुखोई एसयू-31

## सन्दर्भ

श्रेणी:सुखोई विमान
श्रेणी:रूस के विमान
श्रेणी:एरोबेटिक विमान
सुखोई एसयू-31

**सुखोई एसयू-31 (Sukhoi Su-31)** एक रूसी एकल-इंजन वाला एयरोबेटिक विमान है जो सुखोई द्वारा डिजाइन किया गया है जो सुखोई एसयू-29 का हल्का और अधिक शक्तिशाली संस्करण है।

## डिजाइन और विकास
विमान का डिजाइन 1991 की शुरुआत मे सुखोई एसयू-29 के एकल-सीट विकास के रूप में शुरू हुआ था, जिसमें अधिक शक्तिशाली वेडेनयेव एम-14पीएफ इंजन और नए लैंडिंग गियर थे। कम विंग ब्रैकट मोनोपलेन ने पहली बार जून 1992 में सुखोई एसयू-29टी के रूप में भरी और 1994 में पहले उत्पादित विमान ने उड़ान भरी।

## विशेष विवरण

## इन्हें भी देखें
* सुखोई एसयू-26
* सुखोई एसयू-29

## सन्दर्भ

श्रेणी:सुखोई विमान
श्रेणी:रूस के विमान
श्रेणी:एरोबेटिक विमान
भदौनी

**भदौनी (BHADAUNI)**
**भदौनी** नवादा शहर का एक मोहल्ला है जो नवादा के सद्भावना चौक से पश्चिम दिशा की ओर स्थित है जो कि नवादा का एक सर्वाधिक क्षेत्र तथा जनसंख्या वाला मोहल्ला है।

## '''दिशा (DIRECTION):-'''

**भदौनी** नवदा शहर के सदभावना चौक से पश्चिम दिशा मे है| भदौनी के पुरब दिशा मे (राँची-पटना) NH31  तथा दक्षिण दिशा मे नवादा गया SH 82 से घिरा हुआ है|

## '''भदौनी आने के रास्ते (Way to come bhadauni)'''

भदौनी आने के मुख्य पांच रास्ते है|
#आलो बाबु रोड (रोड न० 1 जो सदभावना चौक के सबसे नजदिक है)
#फैज़ुलबरी रोड (रोड न० 2 जो सदभावना चौक के दुसरे सबसे नजदिक है)
#गुलज़ार नगर रोड(रोड न० 3 जो नारदीगंज-गोंदापुर मोड़ से पहले है) 
#सुल्तान पीर रोड(रोड न० 4 जो सदभावना चौक और सीताराम साहू कॉलेज रोड के बिच है)
#सीताराम साहू कॉलेज रोड (रोड न० 5 जो सीताराम कॉलेज जाने वाली रास्ता है)

## '''मोहल्ला (MOHALLA, STREET):-'''

भदौनी मे अनेक मोहल्ले भी है|

#गुलज़ार नगर 
#रसूल नगर 
#हसरत नगर 
#फ़ूल्वारी शरीफ
#मिल्लत कॉलोनी  
#आजाद नगर 
#न्यू आजाद नगर 
#छोटी दरगाह 
#नन्हू नगर 
#शाह टोली 
#रजा नगर 
#आलो बाबु रोड 
#शोभ नाथ नगर
#अली नगर

## '''कॉलेज (COLLEGES)'''

#सीता राम साहू कॉलेज 

## '''विधालय (SCHOOLS)'''

#अल्फलाह इंटरनेशनल स्कूल गुलजार नगर भदौनी 
#अल-मरियम सेंट्रल स्कूल गुलजार नगर भदौनी 
#मिर्जा गालिब अकादमी न्यू अजाद नगर भदौनी
#पाराडाइस पब्लिक स्कूल रसूल नगर भदौनी
#अल्लामा इकबाल अकादमी आलो बाबु रोड भदौनी
#अलतमश पब्लिक स्कूल रजा नगर भदौनी
#सनफ्लावर पब्लिक स्कूल न्यु आजाद नगर भदौनी
#फैजुल्बारी पब्लिक स्कूल फैजुल्बारी रोड भदौनी
#G N अकैडमी फूलवारी शरीफ भदौनी
#V.N.I.P स्कूल भदौनी
#K.G.N पब्लिक स्कूल गुलजार नगर भदौनी

## '''मदरसा (SEMINARY)'''

#मदरसा दारुल-उलूम फैजुल बारी
#मदरसा फैजाने औलिया 
#मदरसा फैजानुल-उलूम 

## '''मस्जिद (MOSQUE)'''

#हनिफ्या मस्जिद (गुलज़ार नगर,नन्हू नगर,छोटी दरगाह भदौनी नवादा) 
#मोइज़ मस्जिद (रसूल नगर नवादा) 
#जमा मस्जिद (फुलवारी शरीफ भदौनी नवादा) 
#मस्जिद बैतूल मोकर्रम (आलो बाबु रोड भदौनी नवादा) 
#रजा मस्जिद (रजा नगर भदौनी नवादा)
#राबिया मस्जिद (फैज़ुल्बारी रोड भदौनी नवादा)
#उज्जमा मस्जिद(उज्जमा नगर भदौनी नवादा)

## सन्दर्भ
दीनबंधु छोटू राम यूनिवर्सिटी ऑफ़ साइंस एंड टेक्नोलॉजी

अंगूठाकार|240x240पिक्सेल|दीनबंधु छोटू राम विज्ञान और प्रौद्योगिकी विश्वविद्यालय (DCRUST), मुरथल.
**दीनबंधु छोटू राम विज्ञान और प्रौद्योगिकी विश्वविद्यालय** (**DCRUST**), पूर्व **छोटू राम राजकीय कॉलेज ऑफ इंजीनियरिंग, मुरथल** (**CRSCE**), मुरथल, सोनीपत, हरियाणा, भारत में स्थित एक राज्य विश्वविद्यालय है। यह २००६ में हरियाणा सरकार द्वारा एक अधिनियम द्वारा उन्नयन के द्वारा, १९८६ में स्थापित एक महाविद्यालय के उन्नयन से स्थापित किया गया था। 

## इतिहास
यह १९८६ में हरियाणा सरकार द्वारा सर छोटू राम (१८८१-१९४५) की स्मृति में स्थापित किया गया था। तब यह छोटू राम राजकीय अभियांत्रिकी महाविद्यालय, मुरथल के रूप में जाना जाता था। हरियाणा सरकार ने ६ जून २००६  को हरियाणा राज्य के विधान-मंडल के एक अधिनियम के 29, 2006 के  माध्यम से इसका एक विश्वविद्यालय में उन्नतन  कर दिया।

यह विश्वविद्यालय धारा 12(बी) विश्वविद्यालय अनुदान आयोग अधिनियम, १९५६ के तहत मार्च २००९ में अनुदान के लिए पात्र माना गया है।

## लक्ष्य
* अध्ययन और अनुसंधान के उभरते हुए क्षेत्रों, खासकर विज्ञान, अभियांत्रिकी, प्रौद्योगिकी, वास्तुकला और प्रबंधन के अध्ययन, मानविकी इत्यादि में उच्च शिक्षा पर ध्यान देना और को बढ़ावा देना। 
* इन क्षेत्रों तथा इनसे जुड़े खेत्रों में उत्कृष्टता प्राप्त करना।

## स्थान
विश्वविद्यालय राष्ट्रीय राजमार्ग संख्या ४४ पर आई॰एस॰बी॰टी॰, दिल्ली से ५० कि॰मी॰ तथा सोनीपत रेलवे स्टेशन से ८ कि॰मी॰ कि दूरी पर स्थित है। विश्वविद्यालय का विशाल परिसर कुंडली से पानीपत के बीच की औद्योगिक और वाणिज्यिक बेल्ट में २७३ एकड़ (१.१० कि॰मी॰2) में विकसित किया गया है।

## विभाग
विश्वविद्यालय में निम्नलिखित विभाग हैं:

### अभियांत्रिकी
* वास्तुकला
* जैव-चिकित्सा
* जैव-प्रौद्योगिकी
* ऊर्जा और पर्यावरण अध्ययन के लिए उत्कृष्टता केंद्र (CEEES)
* रासायनिक
* सिविल
* कंप्यूटर विज्ञान
* बिजली
* इलेक्ट्रॉनिक्स और संचार
* सामग्री विज्ञान और नैनो (एमएसएन)
* यांत्रिक

### प्रबंधन एवं मानविकी
* मानविकी
* प्रबंधन

### विज्ञान
* रसायन विज्ञान
* गणित
* भौतिकी

## छात्रावास
अंगूठाकार|120x120पिक्सेल|दीनबंधु छोटू राम विज्ञान और प्रौद्योगिकी विश्वविद्यालय में लडको का छात्रावास
विश्वविद्यालय परिसर में कुल ७ छात्रावास हैं, जिनमे से ३ लड़कियों के लिए और बाकी ४ लड़कों के लिए है। लड़कियों के छात्रावास में ४५० कि क्षमता है, जबकि लड़कों के छात्रावास में ९६६ को समायोजित कर सकते हैं।

## विदेशी सहयोग
विशिष्ट क्षेत्रों में अनुसंधान को बढ़ावा देने के लिए विश्वविद्यालय ने निम्नलिखित विदेशी संस्थानों के साथ समझौता ज्ञापन किए हैं:
* Ostwestfalen-Lippe एप्लाइड साइंसेज के विश्वविद्यालय के साथ अनुप्रयुक्त विज्ञान के क्षेत्र में अनुसंधान के लिए समझौता ज्ञापन  के तहत जो छात्र DCRUST में अध्ययन कर रहे हैं वे HOL विश्वविद्यालय की अनुसंधान सुविधाओं का उपयोग कर सकते हैं।
* टाम्परे प्रौद्योगिकी विश्वविद्यालय के साथ समझौता ज्ञापन (एमओयू)  
विश्वविद्यालय राष्ट्रमंडल विश्वविद्यालयों की एसोसिएशन का एक सदस्य है।

## इन्हें भी देखें
* छोटूराम
* राज्य विश्वविद्यालय के प्रदर्शन और दृश्य कला
* राज्य संस्थान के फिल्म और टेलीविजन
* एआईसीटीई (एआईसीटीई)
* राष्ट्रीय मूल्यांकन और प्रत्यायन परिषद (एनएएसी)
* एसोसिएशन भारतीय विश्वविद्यालयों के (एआईयू)
* विश्वविद्यालयों की सूची में भारत

## सन्दर्भ

## बाहरी कड़ियाँ
* आधिकारिक वेबसाइट

श्रेणी:हरियाणा में विश्वविद्यालय और कॉलेज
सुखोई सुपरजेट 130

**सुखोई सुपरजेट 130 (Sukhoi Superjet 130)** सुपरजेट एनजी के रूप में भी जाना जाता है एक योजनाबद्ध आधुनिक, फ्लाई-बाय-वायर संकीर्ण माध्यम श्रेणी वाला जेट एयरलाइनर है जिसे सुखोई और यूनाइटेड एयरक्राफ्ट कारपोरेशन द्वारा विकसित किया जा रहा है। यह सुखोई सुपरजेट 100 पर आधारित है, जिसमें 130-145 सीटों की बैठने की क्षमता है और सुपरजेट स्ट्रेच और इरकुट एमसी-21 जेट के बीच की खाई को भरने के लिए बनाया गया है। हवाई जहाज बोम्बार्डियर सी सीरीज, एयरबस ए319 और बोइंग 737एनजी के छोटे मॉडल के साथ अंतरराष्ट्रीय स्तर पर प्रतिस्पर्धा करेगा।

## विशेष विवरण

## इन्हें भी देखें

## सन्दर्भ

श्रेणी:सुखोई विमान
श्रेणी:रूस के विमान
श्रेणी:जेट एयरलाइनर
शहीद स्मारक, पटना

**शहीद स्मारक** सात शहीदों  की एक जीवन-आकार की मूर्ति है जो पटना में सचिवालय भवन के बाहर स्थित है। इन युवाओं ने भारत छोड़ो आन्दोलन (अगस्त 1942) में अपने जीवन का बलिदान दिया था और उस भवन पर राष्ट्रीय ध्वज फहराया था जो अब सचिवालय भवन है। 15 अगस्त 1947 को बिहार के राज्यपालश्री जयराम दास दौलतराम ने अखण्ड बिहार के तत्कालीन मुख्यमंत्री डॉ. श्रीकृष्ण सिन्हा और उपमुख्यमंत्री डॉ. अनुग्रह नारायण सिन्हा की उपस्थिति में शहीद स्मारक की आधारशिला रखी। मूर्तिकार देवप्रसाद रायचौधरी ने राष्ट्रीय ध्वज के साथ सात विद्यार्थियों की कांस्य प्रतिमा का निर्माण किया। इन मूर्तियों को इटली में डाली गई और बाद में यहां रखा गया।

## शहीद स्मारक पर पृष्ठभूमि / सूची उत्कीर्ण नाम
11 अगस्त 1942 को भारत छोड़ो आंदोलन  के दौरान, प्रसिद्ध गांधीवादी डॉ.अनुग्रह नारायण सिंह को पटना में राष्ट्रीय ध्वज फहराए जाने की कोशिश में गिरफ्तार किया गया था। डॉ. श्रीकृष्ण सिन्हा जैसे स्वतंत्रता सेनानियों को जेल में बन्द कर दिया गया था। एक मजबूत प्रतिक्रिया के रूप में, सात युवा छात्रों के एक समूह ने जबरदस्ती पटना में राष्ट्रीय झंडा फहराया जिन्हें अंग्रेजों ने निर्दयतापूर्वक गोली मार दी। 

शहीदों के नाम निम्नलिखित हैं, जिनके नाम शहीद स्मारक पर उत्कीर्ण हैं।

* **उमाकान्त प्रसाद सिन्हा** (रमन जी) - राम मोहन राय सेमिनरी, कक्षा 9, नरेंद्रपुर, सारण

* **रामानन्द सिंह** - राम मोहन राय सेमिनरी, कक्षा 9, साहदित नगर,(वर्तमान) फजलचक, पटना

* **सतीश प्रसाद झा** - पटना कॉलेजिएट स्कूल, कक्षा १०, खडहर, भागलपुर

* **जगत्पति कुमार** - बिहार नेशनल कॉलेज, द्वितीय वर्ष, खरती, औरंगाबाद

* **देविपदा चौधरी** - मिलर हाई इंग्लिश स्कूल, कक्षा 9, सिलहट, जमालपुर

* **राजेन्द्र सिंह** - पटना उच्च अंग्रेजी स्कूल, मैट्रिक वर्ग, बनवारी चक, नयागांव, सारण (बिहार)

* **रामगोविन्द सिंह** - पुणुन उच्च अंग्रेजी स्कूल, मैट्रिक वर्ग IX, दसरथा, पटना

## इन्हें भी देखें
* पटना के पर्यटन स्थल
* भारत छोड़ो आन्दोलन और बिहार
* अमर जवान ज्योति
* जलियाँवाला बाग़
* सभ्यता द्वार

## सन्दर्भ

## बाहरी कड़ियाँ
* शहीद स्मारक

श्रेणी:पटना
श्रेणी:पर्यटन
श्रेणी:बिहार
हडसन खाड़ी

**हडसन खाड़ी** (; ), पूर्वोत्तर कनाडा में 1,230,000 किमी2 (470,000 वर्ग मील) क्षेत्र में फैला खारे पानी का एक बड़ा जल निकाय हैं। यह एक बहुत बड़े लगभग 3,861,400 किमी2 (1,49,900 वर्ग मील) क्षेत्र में अपवाहिका बनाता हैं, जिसमें दक्षिणपूर्व नुनावुत, सस्केचेवान, अल्बर्टा, मैनिटोबा, ओन्टेरियो, क्यूबेक और उत्तरी डकोटा, दक्षिण डकोटा, मिनेसोटा और मोंटाना के कुछ हिस्से शामिल हैं। हडसन खाड़ी के दक्षिणी क्षेत्र को जेम्स खाड़ी कहते हैं।

## इतिहास

इसका नाम अंग्रेज खोजकर्ता और उपनिवेशवादी सर हेनरी हडसन के नाम पर रखा गया हैं, जिन्होंने अपने जहाज डिस्कवरी से 2 अगस्त, 1610 को इसकी खोज की थी। 1668 में, नॉन्सच, खाड़ी से बीवर के चमड़े का कारोबार करना चालु किया, और इस प्रकार "हडसनस बे कंपनी" (एचबीसी) का निर्माण गया जो अभी भी ऐतिहासिक नाम रखता हैं। एचबीसी, हडसन खाड़ी के जल-विभाजक क्षेत्र जिसका नाम रूपर्ट्स लैंड था, से अंग्रेजी साम्राज्य के लिये एकाधिकार व्यापार करता था। जिसे खत्म करने ले लिये फ्रांस ने इस क्षेत्र में कई सैन्य अभियान चलाये, हलांकि इन्हैं यूट्रेक्ट की संधि (अप्रैल 1713) में अपना दावा छोड़न पड़ा।
 

इस अवधि के दौरान, हडसनस बे कंपनी ने इसके किनारों और साथ ही प्रमुख नदियों के मुहाने पर कई कारखानों (किलों और व्यापारिक चुंगियों) का निर्माण किया था, (जैसे फोर्ट सेवर, ओन्टेरियो, यॉर्क फैक्ट्री और चर्चिल, मनिटोबा)। चर्चिल बंदरगाह, यूरोप और रूस के साथ व्यापार के लिए एक महत्वपूर्ण नौ-परिवहण कड़ी था, जब तक इसे 2016 में बंद नहीं कर दिया गया।

## भूगोल

अंतर्राष्ट्रीय जलविज्ञान संगठन हडसन खाड़ी की उत्तरी सीमा को निम्नानुसार परिभाषित करता है:

हडसन खाड़ी क्षेत्र में वार्षिक औसत तापमान बहुत कम रहता हैं (चर्चिल में औसत तापमान -5 डिग्री सेल्सियस (23 डिग्री फेरनहाइट) होता हैं)। गर्मियों में खाड़ी के पश्चिमी किनारे पर पानी का तापमान अधिकतम 8-9 डिग्री सेल्सियस (46-48 डिग्री फ़ारेनहाइट) तक पहुँच जाता हैं। यह मध्य-दिसंबर से लेकर मध्य-जून तक जम जाता हैं।

हडसन खाड़ी में महासागर के पानी की तुलना में कम औसत लवणता का स्तर होता हैं। जिसका मुख्य कारण वाष्पीकरण की कम दर (खाड़ी वर्ष के अधिकांश समय बर्फ से ढ़का रहता है), खाड़ी में बड़े पैमाने पर स्थलीय जल प्रवाह का प्रवेश (लगभग 700 किमी3 (170 घन मील) सालाना, कनाडा कि कई नदियों और नालों का खाड़ी में निर्वहन, और अटलांटिक महासागर और इसकी उच्च लवणता के साथ सीमित संबंध हैं।

## सन्दर्भ

## बाहरी कड़ियाँ

श्रेणी:कनाडा की स्थलाकृतियाँ
श्रेणी:खाड़ियाँ
श्रेणी:कनाडा की खाड़ियाँ
हिन्द-पहलव साम्राज्य

**हिन्द-पहलव साम्राज्य** () गॉन्डोफर्नी वंश तथा अन्य शासकों, जो कि मुख्यतः मध्य एशिया के शासकों का समूह था, द्वारा प्रथम शताब्दी ईस्वी में शासित एक साम्राज्य था। इस साम्राज्य का विस्तार क्षेत्र वर्तमान में उत्तर-पश्चिमी भारत, पाकिस्तान तथा अफ़ग़ानिस्तान के हिस्सों में था। गॉन्डोफर्नी राजाओं ने अधिकांश समय तक्षशिला को अपनी राजधानी बनाया, मगर शासन के अंतिम समय में उनकी राजधानी काबुल व पेशावर के मध्य स्थानांतरित हो गयी। इनके सिक्के पहलवी साम्राज्य से प्रभावित थे इस कारण से इन्हें हिन्द-पहलव नाम से जाना गया। 

## सन्दर्भ

* "लेस पलेत्तेस दु गान्धार", हेनरी-पॉल फ्रैन्कफर्ट, डिफ्यूजन दी बोकार्द, पेरिस, 1979
* "रिपोर्ट्स ऑन द कैम्पैन्स 1956-1958 इन स्वात (पाकिस्तान)", डोमेनिको फैसेना
* "स्कल्प्चर फ्रॉम द सेक्रेड साइट ऑफ़ बुत्कारा I",डोमेनिको फैसेना

## बाहरी कड़ियाँ
* हिन्द-पहलवों के सिक्के
* हिन्द-यवनों का इतिहास

श्रेणी:एशिया के पूर्व साम्राज्य
श्रेणी:एशिया के भूतपूर्व राजतन्त्र
श्रेणी:भारत का इतिहास
श्रेणी:पाकिस्तान का इतिहास
श्रेणी:अफ़ग़ानिस्तान का इतिहास
सुखोई एसयू-8

**सुखोई एसयू-8 (Sukhoi Su-8)** जर्मन-सोवियत युद्ध का ग्राउंड-अटैक विमान का एक सोवियत प्रोटोटाइप था। जिसे रूसी भाषा मे दो इंजन व दो सीट वाला बख़्तरबंद अटैक विमान भी कहा जाता था।

## विशेष विवरण

## इन्हें भी देखें
* सुखोई
* सोवियत संघ

## सन्दर्भ

## बाहरी कड़ियाँ
*

श्रेणी:सुखोई विमान
श्रेणी:सोवियत संघ के विमान
श्रेणी:अटैक विमान
सुखोई एसयू-10

**सुखोई एसयू-10 (Sukhoi Su-10)** द्वितीय विश्व युद्ध के तुरंत बाद बनाया गया सोवियत टर्बोजेट वाला बमवर्षक विमान था।

## विशेष विवरण

## इन्हें भी देखें

## सन्दर्भ

श्रेणी:सुखोई विमान
श्रेणी:सोवियत संघ के विमान
श्रेणी:बमवर्षक विमान
सुखोई एसयू-6

**सुखोई एसयू-6 (Sukhoi Su-6)** द्वितीय विश्व युद्ध के दौरान विकसित सोवियत ग्राउंड अटैक विमान थे। मिश्रित शक्ति (रॉकेट और पिस्टन इंजन) उच्च-ऊंचाई इंटरसेप्टर सुखोई एसयू-7, सुखोई एसयू-6 प्रोटोटाइप पर आधारित था।

## ऑपरेटर्स
;
*सोवियत वायु सेना

## विशेष विवरण

## इन्हें भी देखें

## सन्दर्भ

श्रेणी:सुखोई विमान
श्रेणी:सोवियत संघ के विमान
श्रेणी:अटैक विमान
ढेला नदी

**ढेला** रामगंगा की सहायक नदी है। यह उत्तराखण्ड की काशीपुर तहसील के उत्तर में उदय होती है, तथा काशीपुर नगर के दाएं से होकर बहती है। तहसील ठाकुरद्वारा में यह उत्तर प्रदेश में प्रवेश करती है और फिर मुरादाबाद नगर के पास रामगंगा में मिल जाती है। यह नदी कॉर्बेट नेशनल पार्क( 1936) के मध्य से होकर जाती हैं!

## सन्दर्भ
* 
* 

श्रेणी:उत्तराखण्ड की नदियाँ
मक्कन सूरा

**मक्कन सूरा** (मदनी सूरतें) ज़मानि तौर पर क़ुरआन की वो सूरतें हैं जो ईस्लामी परंपरा के अनुसार, मुहम्मद(सल्ल) और उनके साथियों के मक्का से मदिना हिजरत (देश त्याग) से पहले प्रकट (प्रकाशित) हुई थीं।
क़ुरआनी आयतें अपने अवतरित होने के समय की दृष्टि से दो प्रकार की हैं। मक्की और मदनी।

## इन्हें भी देखें
*मदीनन सूरा 
*सूरा
*आयत (क़ुरआन)
*इस्लामी शब्दावली
## सन्दर्भ:

श्रेणी:क़ुरआन
श्रेणी:सूरा
अली अब्दुल्ला सालेह

**अली अब्दुल्लाह सालेह**: Ali Abdullah Saleh,  (, 
अली अब्दुल्लाह सालेह का जन्म वर्ष 1942 में सना प्रांत के सिनहान इलाक़े के बैतुल अहमर गाँव में हुआ था। उन्होंने अपने गाँव में से शिक्षा शुरू की लेकिन 16 साल की आयु में वह 1958 में सेना में शामिल हो गए जबकि इस बीच अपनी पढ़ाई भी जारी रखी। सालेह वर्ष 1962 में विद्रोह के योजनाकार युवा सैनिकों में शामिल थे। इस विद्रोह के बाद उन्हें सेना में बड़े पद मिले। सालेह को वर्ष 1978 में अन्तरिम राष्ट्रपति परिषद का सदस्य नियुक्त किया गया और साथ ही वह डिप्टी चीफ़ आफ़ आर्मी स्टाफ़ भी रहे, जिसके बाद वह राजनीतिक और सैनिक पदों पर तेज़ी से उन्नति करते चले गए। वर्ष 1982 में अली अब्दुल्लाह सालेह जनरल पीपल्ज़ कांग्रेस के महासचिव बन गए जो यमन की सत्ताधारी पार्टी थी।
सालेह लम्बे समय तक राष्ट्रपति भी रहे लेकिन "अरब स्प्रिंग", जो यमन सहित मध्य पूर्व में फैला था, के दौरान सालेह का कार्यालय अधिक असमर्थ हो गया, और अधिक विरोध के कारण 2012 में राष्ट्रपति पद से हटा दिए गए।

## म्रत्यु
4 दिसंबर 2017 को यमनी गृहयुध्द के दौरान सालेह राजधानी साना से पलायन करने का प्रयास कर रहे थे, तभी हौथी विद्रोहियों द्वारा हत्या कर दी गई थी।.

## सन्दर्भ

श्रेणी:अरब लोग
श्रेणी:यमन
मदीनन सूरा

**मदीनन सूरतें** (मदनी सूरतें) क़ुरआन की सब से बाद की वो 24 सूरतें हैं जो ईस्लामी परंपरा के अनुसार, मदीना में मुहम्मद(सल्ल) और उनके साथियों के मक्का से हिजरत (एक देश को छोड़ कर दूसरी जगह जाना ) के बाद में प्रकट (प्रकाशित) हुई थीं।
क़ुरआनी आयतें अपने अवतरित होने के समय की दृष्टि से दो प्रकार की हैं। मक्की और मदनी।

ये सूरतें ईश्वर (अल्लाह) नें अवतरित की, जब मुस्लिम समुदाय मक्का में पहले वाली अल्पसंख्यक स्थिति की तुलना में तादाद में ज़्यादा और अधिक विकसित था।

## सन्दर्भ:

## इन्हें भी देखें
*मक्कन सूरा 
*सूरा
*आयत (क़ुरआन)
*इस्लामी शब्दावली

श्रेणी:क़ुरआन
श्रेणी:सूरा
साइकोलाजिकल रिव्यू

***साइकोलाजिकल रिव्यू*** (Psychological Review) एक वैज्ञानिक पत्रिका (जर्नल) है जिसमें मनोवैज्ञानिक सिद्धान्त से सम्बन्धित लेख प्रकाशित होते हैं।

श्रेणी:वैज्ञानिक जर्नल
खुशबू सुंदर

**खुशबू सुंदर** (जन्म
**नखत खान**; 29 सितम्बर 1970) एक भारतीय राजनीतिज्ञ, अभिनेत्री, निर्माता और टेलीविजन प्रस्तोता हैं जिन्होंने 200 से अधिक फिल्मों में अभिनय किया है। उन्हें सर्वश्रेष्ठ अभिनेत्री के लिए पांच तमिलनाडु स्टेट फिल्म अवॉर्ड और एक केरल स्टेट फिल्म अवॉर्ड - स्पेशल मेन्शन मिला है। वह मुख्य रूप से दक्षिण भारतीय फिल्म उद्योग में अपने काम के लिए जाने जाते हैं।

## व्यक्तिगत जीवन
नखत खान का जन्म 29 सितंबर 1970 को बॉम्बे,महाराष्ट्र, भारत में एक मुस्लिम परिवार में हुआ था। खुशबू 2000 में फिल्म अभिनेता, निर्देशक और निर्माता सुंदर सी. से शादी की। उनकी दो बेटियां हैं, अवंतिका और आनंदिता, जिसके बाद उन्होंने अपने प्रोडक्शन हाउस का नाम अवनी सिनेमैक्स रखा। वह 34 से अधिक वर्षों से चेन्नई में रह रही है। खुशबू खुद को नास्तिक मानती है।

## फिल्म कैरियर
### बाल कलाकार
खुशाली ने "तेरी है ज़मीन तेरा आस्मान" गीत में हिन्दी फिल्म *[[द बर्निंग ट्रेन]]* (1980) में बाल कलाकार के रूप में अपना करियर शुरू किया। 1980-1985 के बीच एक बाल कलाकार के रूप में उन्होंने *[[नसीब (1981 फ़िल्म)|नसीब]]*, *[[लावारिस (1981 फ़िल्म)|लावारिस]]*, *[[कालिया (1981 फ़िल्म)|कालिया]]*, *[[बेमिसाल]]* और अन्य जैसी हिन्दी फिल्मों में भूमिका निभाई।

### बॉलीवुड
खुशबू ने सुपर हिट *[[मेरी जंग]]* (1985) में अनिल कपूर की बहन की महत्वपूर्ण सहायक भूमिका निभाई और जावेद जाफ़री के साथ सुपर-डुपर हिट गाना "बोल बेबी बो, रॉक रोल" में स्क्रीन पर अपनी पहली नृत्यांगना भूमिका में नृत्य किया।

खुशबू ने *[[जानू (1985 फ़िल्म)|जानू]]* (1985) में जैकी श्रॉफ के साथ उनकी पहली मुख्य भूमिका निभाई। गोविंदा के साथ उन्होंने *[[तन बदन (1986 फ़िल्म)|तन बदन]]* (1986) में अभिनय किया, जो गोविंदा के लिए पहली प्रमुख भूमिका थी।

खुशबू ने *[[दीवाना मुझ सा नहीं]]* (1990) में एक महत्वपूर्ण भूमिका निभाई, जिसमें आमिर खान और माधुरी दीक्षित प्रमुख भूमिका में थे। उनका सोलो डांस नम्बर "सारे लड़कों की कर दो शादी" एक बड़ा हिट बना था और आज भी उत्तरी भारत में महिला संगीत और विवाह समारोहों में लोकप्रिय है। उसके बाद वह ज्यादातर दक्षिण भारतीय फिल्म उद्योगों में काम कर रही थीं।

### दक्षिण भारतीय फिल्मों
खुशबू को तेलुगू फिल्म कलियुगा पांडवुलु (1986) के माध्यम से वेंकटेश के साथ दक्षिण भारतीय स्क्रीन पर पेश किया गया। इसके बाद उन्होंने चेन्नई को अपना घर बनाया और तमिल और अन्य दक्षिण भारतीय फिल्म उद्योगों पर ध्यान केन्द्रित करना शुरू कर दिया। दक्षिण में जाने के बाद उन्होंने 150 से अधिक फिल्मों में अभिनय किया है।

## इन्हें भी देखें
* राय लक्ष्मी
* सामन्था रूथ प्रभु
* हर्षिका पूनच्चा
* रेवती
* ज्योतिका

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:भारतीय अभिनेत्री
श्रेणी:तेलुगू अभिनेत्री
श्रेणी:तमिल अभिनेत्री
श्रेणी:1970 में जन्मे लोग
श्री शंकराचार्य अभियांत्रिकी एवं प्रौद्योगिकी महाविद्यालय

**श्री शंकराचार्य के संस्थानों के समूह का अभियांत्रिकी और प्रौद्योगिकी संकाय, ** (पूर्व **श्री शंकराचार्य कॉलेज ऑफ इंजीनियरिंग और प्रौद्योगिकी (SSCET)**) भिलाई, छत्तीसगढ़, भारत, में स्थित एक अभियांत्रिकी महाविद्यालय है। इसका नाम आदि गुरु शंकराचार्य क नाम पर रखा गया है। १९९९  में स्थापित, यह छत्तीसगढ़ स्वामी विवेकानन्द तकनीकी विश्वविद्यालय, भिलाई से सम्बद्ध है। यह श्री शंकराचार्य संस्थानों के समूह कि एक इकाई है।

## इतिहास
१९९९ में, यह पंडित रविशंकर शुक्ल विश्वविद्यालय से सम्बद्ध  था और इसमें २४० छात्रों का वार्षिक नामांकन होता था। २००५ के बाद से, यह महाविद्यालय छत्तीसगढ़ स्वामी विवेकानन्द तकनीकी विश्वविद्यालय संबद्ध है।

## परिसर
* इस परिसर में २१,००० वर्ग मीटर निर्मित क्षेत्र (प्रथम चरण).इसमें ऑडियो और वीडियो सिस्टम शिक्षण उपकरण, प्रयोगशालाओं, कार्यशालाओं, और इंटरनेट की सुविधाओं वाली कक्षाएं और संरक्षण कक्ष है।
* पुस्तकालय में पुस्तकें, पत्रिकायिएन, सीडी-रोम और एक कंप्यूटर सेंटर है। यह एक समय में ४५० पाठकों को समायोजित कर सकता है।
* कैफेटेरिया, एटीएम, मेडिकल सेंटर, बुक स्टोर, टेलीफोन खोखे, मनोरंजन केन्द्र, जिमखाना, और इनडोर और आउटडोर खेल की सुविधा उपलब्ध है।
* सुरम्य ललितेश्वर मन्दिर माहौल को शांति और प्रशांति देते हैं।

## विभाग
वर्तमान मेंसंसथान में निम्नलिखित चार विभाग हैं:
* अनुप्रयुक्त रसायन विज्ञान
* अनुप्रयुक्त भौतिकी
* अनुप्रयुक्त गणित
* मानविकी

## कार्यक्रम
**स्नातक कार्यक्रमों**

वर्तमान में, यह संकाय निम्नलिखित विषयों में बैचलर ऑफ इंजीनियरिंग कि शिक्षा प्रदान करता है.

* यांत्रिक भियांत्रिकी 
* कंप्यूटर विज्ञान अभियांत्रिकी
* इलेक्ट्रिकल और इलेक्ट्रॉनिक्स
* इलेक्ट्रॉनिक्स और तेलेकोम्म 
* सूचना प्रौद्योगिकी
* इलेक्ट्रिकल अभियांत्रिकी
* इलेक्ट्रॉनिक्स और इंस्ट्रूमेंटेशन अभियांत्रिकी
* सिविल अभियांत्रिकी
**स्नातकोत्तर कार्यक्रमों**

वर्तमान में, संकाय इन विषयों पर मास्टर ऑफ इंजीनियरिंग (एमई) देता है:
* कंप्यूटर टेक एंड एप्लीकेशन
* इलेक्ट्रॉनिक्स (संचार)
* यांत्रिक (M/c डिजाइन)
* बिजली (पावर सिस्टम)
* इलेक्ट्रॉनिक्स (वीएलएसआई डिजाइन)

## सन्दर्भ


## बाहरी कड़ियाँ
* SSCET होमपेज
* Highereducationinindia.com
* zonalinfo.com, SSCET
कृष्ण गीतावली

**कृष्ण गीतावली** गोस्वामी तुलसीदास की एल लघु काव्य कृति है। इसमें ६१ पदों के माध्यम से कृष्ण चरित को काव्य का विषय बनाया गया है। यह ग्रन्थ ब्रजभाषा में है -

:*कबहुं न जात पराए धाम ही। 
:*खेलत ही निज देखों आंगन सदा सहित बलराम ही। ।

## बाहरी कड़ियाँ
*श्रीकृष्ण गीतावली (कृष्णकोश)

श्रेणी:हिन्दी साहित्य
ब्लॉक मुद्रण

[right|thumb|300px|[मध्य प्रदेश के बाग गाँव में हाथ से कपड़े पर पारम्परिक ब्लॉक मुद्रण]]
right|thumb|300px|कपड़े पर छपाई के लिये बना काठ का ठप्पा (भारत, लगभग १९०० ई, २२×१७×८ सेन्टीमीटर

**ब्लॉक मुद्रण** या **काष्ठब्लॉक मुद्रण** (Woodblock printing), कपड़ों तथा कागज पर चित्र और पैटर्न छापने की छपाई की एक तकनीक है। यह प्राचीन काल में चीन में आरम्भ हुई तथा पूर्वी एशिया में आज भी बहुत प्रचलित है। 

श्रेणी:मुद्रण का इतिहास
बाग, मध्य प्रदेश

**बाग** (Bagh) भारत के मध्य प्रदेश राज्य के धार ज़िले में स्थित एक नगर है।

## विवरण
यह कस्बा गुफाओं तथा छपाई के लिए प्रसिद्ध है। 

## इन्हें भी देखें
* धार ज़िला

## सन्दर्भ

श्रेणी:धार ज़िला
श्रेणी:मध्य प्रदेश के शहर
श्रेणी:धार ज़िले के नगर
श्रेणी:बौद्ध गुफाएँ
क़ुरआन में महिलाओं का ज़िक्र

क़ुरआन शरीफ़ में महिलाओं से सम्बन्धित विभिन्न महत्वपूर्ण पात्र और कहानियाँ मौजूद हैं। इस्लाम की नैतिक शिक्षा में महिलाएँ एक चर्चित विषय हैं। क़ुरआन में कुछ महिलाओं का स्तवन किया गया है, जबकि दूसरों को अपने अनैतिक कार्यों के लिए निंदा की गयी है। मरयम (मरियम - مريم) वाहिद महिला है जिसके पूरे नाम का ज़िक्र क़ुरआन में मिलता है। बाक़ी के नाम अन्य तौर-तरीक़ों से उल्लिखित हैं। क़ुरआन में महिलाओं का उल्लेख कुछ पैग़ंबरों और सरदारों की माताओं या पत्नियों और प्रतिनिधि के रूप में हैं।

## हव्वा
हव्वा, क़ुरआन में अन्य सभी महिलाओं की तरह (मरयम बिन्त इमरान (अलै०) के अलावा) नाम से उल्लिखित नहीं है। हालांकि बाद की हदीसों में उन्हें हव्वा के रूप में जानी जाती है। वे कुल तीन सूरहों में उल्लिखित हैं, दो सूरहों में आदम(अलै०) की "साथी" और "बीवी" के रूप में उल्लिखित, जबकि आख़री एक सूरह में सिर्फ़ आदम(अलै०) का उल्लेख मिलता है।

क़ुरआन में हव्वा की भूमिका आदम के साथी के रूप में है। अल्लाह ने आदम को आगाह कर दिया था कि इबलिस (शैतान) उनके और हव्वा का दुश्मन है।

## सन्दर्भ

श्रेणी:क़ुरआन
त्रिशनित अरोरा

**त्रिशनीत अरोरा** (जन्म 2 नवम्बर 1993) एक एथिकल हैकर है। वह सायबर सिक्यूरिटी कम्पनी TAC Security का संस्थापक और सीईओ है। अरोरा ने एथिकल हैकिंग और वेब सुरक्षा पर कई किताबे लिखी है।

## पुरस्कार तथा सम्मान

# Punjab  मुख्यमन्त्री, प्रकाश सिंह बादल ने अरोड़ा को 65 वें गणतंत्र दिवस (पंजाब सरकार, भारत) पर एक 'स्टेट अवार्ड' दिया।
# 2015 में PCHB द्वारा पंजाबी आइकॉन पुरस्कार मिला।  
# आकाश अम्बानी, विजय शेखर शर्मा, रणवीर सिंह, प्रभास और अन्य लोगों के साथ 2017 मे GQ मगज़ीन द्वारा 50 सबसे प्रभावशाली युवा भारतीयो की सूची में शामिल।  
# 2013 में, अरोड़ा ने गुजरात के बिजनेस रिलेशन्स सम्मेलन में यशवंत सिन्हा, भारत के पूर्व वित्त मन्त्री के साथ मंच साझा किया।

## इन्हें भी देखें
* अंकित फ़ादिया
* प्रणव मिस्त्री
## सन्दर्भ

## बाहरी कड़ियाँ
* अधिकारिक जालस्थल

श्रेणी:1993 में जन्मे लोग
श्रेणी:जीवित लोग
श्रेणी:कंप्यूटर सुरक्षा से जुड़े लोग
श्रेणी:हैकर
श्रेणी:उद्यमी
श्रेणी:भारत के लोग
श्रेणी:पंजाब के लोग
कार्बोनरी

**कार्बोनरी** (Carbonari ;  अर्थ- काष्ठकोयला बनाने वाले) इटली में १८०० से १८३१ के बीच सक्रिय गुप्त क्रान्तिकारी समूहों के अनौपचारिक नेटवर्क था। इन्होने फ्रांस, स्पेन, पुर्तगाल, रूस, ब्राजील और उरुग्वे के क्रान्तिकारियों को भी प्रभावित किया। इसकी स्थापना अनाम कान्तिकारियों नें सन 1810 ईस्वी में किया था। आधुनिक इटली का जनक जोसेफ मेजिनी का सम्बन्ध इस दल से था।

श्रेणी:इटली का इतिहास
सुखोई एसयू-9 (1946)

**सुखोई एसयू-9 (Sukhoi Su-9 या Samolyet K)** द्वितीय विश्व युद्ध के कुछ समय बाद सोवियत संघ में बनाया गया एक जेट था। डिजाइन 1944 में शुरू हुआ और इसका उद्देश्य सोवियत डिजाइन टर्बोजेट इंजन का उपयोग करना था। इसका डिजाइन पर कब्जा किए गए जर्मन जेट का प्रभाव दिखता है। सुखोई एसयू-9 प्रतिस्पर्धी सोवियत विमान से धीमी था और जिसके  परिणामस्वरूप इसे रद्द कर दिया गया था। इसका आधार पर विभिन्न इंजनों के साथ एक संशोधित संस्करण और एक संशोधित पंख सुखोई एसयू-11 बन गया। लेकिन इसका उत्पादन नहीं किया गया। 

## प्रकार
***सुखोई एसयू-9यूटी** – नियोजित दो सीट ट्रेनर संस्करण, कभी निर्मित नहीं।
***सुखोई एसयू-11** – नए पंख और ल्यूलाका टीआर-1 इंजन के साथ संशोधित सुखोई एसयू-9, केवल एक प्रोटोटाइप बनाया गया।
***सुखोई एसयू-13** – क्लीमोव आरडी-500 इंजन के साथ सुखोई एसयू-9।

## ऑपरेटर्स
;
*सोवियत वायु सेना

## विशेष विवरण

## इन्हें भी देखें

## सन्दर्भ

## बाहरी कड़ियाँ

* Sukhoi Su-9, −11, −13 at the Sukhoi Company Museum

श्रेणी:सुखोई विमान
श्रेणी:सोवियत संघ के विमान
श्रेणी:लड़ाकू विमान